《中元夕招守道曾年丈系龙洲泛月》
明代·邓云霄

粤水秦关隔几重，闲云一片似孤踪。往时对酒怜弹铗，此日烹孤更系龙。

石激江声喧急雨，月移杯影落群峰。预愁后会悲前事，痛饮宜听晓寺钟。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。